2014. gada 13. augustā Rīkojums Nr. 422

Rīgā (prot. Nr. 43 10. §)

**Par valsts sabiedrības ar ierobežotu atbildību "Namzinis" darbības izbeigšanu**

1. Saskaņā ar likuma "Par valsts un pašvaldību kapitāla daļām un kapitālsabiedrībām" 49. panta pirmo un otro daļu Satiksmes ministrijai izbeigt valsts sabiedrības ar ierobežotu atbildību "Namzinis" darbību un uzsākt tās likvidāciju.

2. Saskaņā ar likuma "Par valsts un pašvaldību kapitāla daļām un kapitālsabiedrībām" 104. panta otro un ceturto daļu valsts sabiedrības ar ierobežotu atbildību "Namzinis" mantu, kas nav nepieciešama kreditoru prasījumu apmierināšanai, nepārdot un nodot Satiksmes ministrijai.

3. Līdz brīdim, kamēr saskaņā ar Ministru kabineta 2006. gada 9. maija rīkojumu Nr. 319 "Par Valsts nekustamā īpašuma vienotās pārvaldīšanas un apsaimniekošanas koncepciju" nav tālāka risinājuma saistībā ar finansējumu Satiksmes ministrijas nepārtrauktas darbības nodrošināšanai, valstij Satiksmes ministrijas personā piederošos nekustamos īpašumus – īpašumu Brīvības ielā 58, Rīgā (nekustamā īpašuma kadastra Nr. 0100 022 0054), īpašumu Vaļņu ielā 30, Rīgā (nekustamā īpašuma kadastra Nr. 0100 005 0075), un īpašuma daļu Gogoļa ielā 3, Rīgā (nekustamā īpašuma kadastra Nr. 0100 004 0144), – nodot apsaimniekošanā valsts akciju sabiedrībai "Latvijas dzelzceļš".

4. Likvidācijas izdevumus segt no valsts sabiedrības ar ierobežotu atbildību "Namzinis" līdzekļiem.

Ministru prezidente Laimdota Straujuma

Satiksmes ministrs Anrijs Matīss